Богомил Дяков
Богомил Дяков е бивш български футболист, защитник. Юноша на Левски (София). С отбора става шампион на страната през сезон 2005/06. Кариерата му преминава през редица български клубове. Общо записва 264 мача в елитното първенство.

Кариера 
Богомил Дяков израства в школата на Левски (София). Дебютира за първия състав на 18-годишна възраст през сезон 2001/02. Това се случва на 30 май 2002 г. в мач от „А“ група срещу Нефтохимик (Бургас) (3:0), когато заменя в 84-тата минута Станислав Генчев.

През лятото на 2002 г. е преотстъпен във втородивизионния Пирин (Благоевград). Година по-късно преминава под наем в новака в „А“ група Родопа (Смолян), където е титуляр в продължение на два сезона. През лятото на 2005 г. се завръща в Левски, но не успява да се наложи и записва само 10 мача в елита през сезон 2005/06. След това отново е преотстъпен в Родопа.

В началото на 2007 г. договорът му с Левски е прекратен и преминава в Спартак (Варна). През лятото на 2007 г. подписва договор със Славия (София), където играе в продължение на 6 години. От 2011 г. е капитан на отбора. Преди началото на сезон 2011/12 скъсва коленни връзки и пропуска целият есенен полусезон. След тази травма Дяков губи титулярното си място и рядко играе за „белите“.

През лятото на 2013 г. преминава в Монтана. След това играе също за Локомотив (Пловдив), Пирин (Благоевград), Спартак (Плевен), Септември (София), ЦСКА 1948 (София) и Витоша (Бистрица). Прекратява състезателната си кариера на 36-годишна възраст през октомври 2020 г. и започва работа като треньор в школата на ЦСКА 1948.

Статистика по сезони

Успехи 
Левски (София)
 „А“ група:
  Шампион: 2005/06

Източници 
 Профил на levskisofia.info

Български футболисти
Футболисти на ПФК Левски (София)
Футболисти на Пирин (Благоевград)
Футболисти на Родопа (Смолян)
Футболисти на Спартак (Варна)
Футболисти на Славия (София)
Футболисти на Монтана
Футболисти на Локомотив (Пловдив)
Футболисти на „Спартак“ (Плевен)
Футболисти на Септември (София)
Футболисти на ЦСКА 1948 (София)
Футболисти на Витоша (Бистрица)
Родени в Дупница